***Ф.Оңғарсынова атындағы мектеп музейінің жұмысы***

 2018 оқу жылында мектеп жаңа ғимартқа көшті және «№ 41 мектеп – гимназия ММ» атауы берілді. 2019 жылы Ақтөбе қаласының 150 жылдығы, Ф.Оңғарсынованың 80 жылдық мерейтойына орай орай мектептің сыртқы қабырғасына Фариза Оңғарсынованың естелік тақтасы ілінді. Естелік тақтаны ілуге сол кездегі өңір басшысы Б.М.Сапарбаев қатысты. Әбіш Кекілбаевтың жары Клара Жұмабаева, Фариза Оңғарсынованың баласы Алмас Оңғарсыновтар қатысты. Сол күні мектеп жанынан Фариза Оңғарсыноваға арналған музей ашылды. Музейдің ашылу салтанатына ардагер ұстаздар, білім мекеме басшылары, мектеп ұстаздары қатысты. 2021 жылы 31 мамырда облыс әкімінің № 179 қаулысымен Фариза Оңғарсынова атындағы № 41 мектеп – гимназиясы болып аталды. Мектеп музейі жоспарына сәйкес Ф.Оңғарсынованың 80 жылдық мерейтойына орай «Ой мен сезім нақыштары, өнердегі өнеге, өлеңдегі пір» тақырыбында қалалық конференция ұйымдастырылды. Конференцияға Ф. Оңғарсынова атындағы жеке қордың директоры Фариза Оңғарсынованың бауыры Алмагүл Оңғарсынова, М.Өтемісұлы атындағы Батыс Қазақстан университетінің филология ғылымдарының кандидаты, доцент Фариза апайдың көзі барда Фариза лирикасынан докторлық дессертация қорғаған ғалым Зйнолла Мүтеев келіп, баяндама оқып, конференция қонағы болды. 2020 жылы Ақтау қаласында өткен Бердіхан Әлменнің «Сөз бен саз» бағдарламасының Әбіш Кекілбаевты еске алу кешіне Айжан Даулетқызы мен мектебіміздің озат оқушысы, үздік аттестат иегері Зейнеш Сымбат қатысып, ақынның сөзіне жазылған әндерді орындау кешінің қонағы болып келді. 2021 жылы **Белгілі ақын, публицист Мейірхан Ақдәулетұлы халықаралық «Алаш» әдеби сыйлығының иегері**  Мейіран Ақдәулетұлы, «Қос шынар» қоғамдық бірлестігінің төрағасы Ғалымжан Байдербес қонақта болып, Фариза мұрасы туралы кеңінен әңгімеледі. 2019 жылы, 2023 жылдың ақпан айында өткен республикалық Фариза оқуларына мектебіміздің оқушылары қатысып, жүлдегерлер атанды. Бүгінгі күні республика бойынша Фариза Оңғарсынова атында бес мектеп өзара ынтымақтастықта жұмыс жасап келеді. АОҒТО ұйымдастыруымен биыл екінші рет қашықтықтан аймақтық Фариза оқулары өткізіліп келеді. Бүгінгі күні мектебімізде ақын, қоғам қайраткері Фариза Оңғарсынова атында мұражай мектеп қонақтары мен оқушыларға ақын шығармашылығы бойынша танымдық сағаттар ұйымдастырып келеді. Мектеу музейінің қорында ақын шығармашылығы туралы баспа беттеріне жарияланған материалдар көрмесі жасақталған. Онда 20 – дан астам ақын туралы жазылған мақалалар бар. Ақынның ұрпақтары сыйға тартқан 12 томдық шығармалар жинағы, «Мазмұндама» баспасынан жарық көрген балаларға арналған кітаптары музейдің кітап сөрелеріне қойылды. Музейге келген қонақтардың естелікке тартқан кітаптары да сөрелерге орналастырылды. Музей қонақтары мен мектеп оқушылары кітаптарды оқып, танысып отырады. Мектеп музейінде ақын шығармашылығына арналған поэзия сағаттары, «Оқуға құштар мектеп» жобасы бойынша кездесулер, дөңгелек үстелдер өткізіліп отырады.